Document ID: /roh_data/filtered/fineweb-2-filterrobots_roh.jsonl.gz/46180

La lubientscha da sajettar il luf è limitada sin 60 dis. Latiers na mundia i betg per in'acziun da chastì cunter il luf, mabain per evitar ulteriurs donns vid animals da niz, uschia la regenza uranaisa.
Il concept uranais per lufs prevesa la lubientscha da sajettar in luf, sch’el stgarpa aifer in mais dapli che 25 animals da niz. Tenor la regenza uranaisa saja quella barriera surpassada en quest cas.
Betg l’emprim’attatga dal luf
L’attatga sin las nursas al cunfin da l’Uri e la Sutsilvania è gia stada la terza aifer 10 dis. Ils 5 da zercladur eran vegnidas stgarpadas 8 nursas ad Emmeten (NW). Ins suppona ch’i sa tractia d’in luf. Il medem animal duai esser stà sin viadi datiers dad Isleten (UR) il di avant. Là duai in automobilist avair fotografà il luf.
RR novitads 14:00